Ukrainasse rajatava lasteaia ehituse peatöövõtu partneriks on Nordecon
#000000
Eesti esimese ülesehitusprojekti Ukrainas – Ovrutši moodul-lasteaia ehituse peatöövõtja on Eesti ehituskontsern Nordecon koostöös oma Ukraina tütarettevõtte Eurocon Ukraine TOV-ga. Nordecon võitis 780 000 eurose riigihanke, mis hõlmab ehituse peatöövõttu, lasteaia betoonvundamendi ja pommivarjendi projekteerimist ja rajamist, kommunikatsioonide ja välisala ehitamist. Tööde teostamise tähtaeg on 180 päeva.
#000001
Ovrutši linnapea ja Eurocon Ukraine esindajad
#000002
„On sümboolne, et Eesti esimene Ukraina ülesehitusprojekt on lasteaed: me ehitame Ukraina tulevikku, andes lastele võimaluse kasvada ja arendada turvalises ja inspireerivas õppekeskkonnas. Me pakume koos hoonega ka Eesti parimat hariduskogemust, plaanime koolitada haridusjuhte, lasteaia õpetajaid ja psühholooge,“ rääkis Andrea Kivi, ESTDEV-i tegevjuhi kt.
#000004
„Võimalus panustada Ukraina ülesehitusse just sellega, milles oleme kõige tugevamad, on Nordeconi ja meie töötajate jaoks suure väärtusega. Saame koostöös oma Ukraina kolleegidega teha midagi väga praktilist, et Zõtomõri oblastis saaksid pered suurema kindlustunde tuleviku ees,” sõnas Priit Luman. „Sõja tingimustes ehitamine on kahtlemata pingeline, aga kohaliku ettevõttena on Euroconil tänaseks ka selleks vajalikud teadmised ja oskused olemas.“
#000005
„Eesti toetab Ukrainat igakülgselt, kaitsealasest abist kiireloomulise humanitaarabini, et aidata ukrainlastel üle elada talv ja võita sõda. Lasteaia ehitus Zõtomõri oblastis on esimene kord Eesti arengukoostöös, kus avalik- ja erasektor tihedalt ühise eesmärgi nimel koos tegutsevad,“ ütles Mariin Ratnik välisministeeriumi asekantsler ja Ukraina ülesehituse koordinatsiooni juht. „Siiras tänu kõigile ettevõtetele, MTÜdele, eraisikutele, kes ei väsi Ukraina inimesi toetamast nende võitluses vabaduse ja demokraatliku maailma väärtuste eest,“ sõnas Ratnik.
#000006
Leping Nordeconiga on sõlmitud betoonitööde korraldamiseks lasteaia ehituse esimeses etapis, kui valmivad neli rühmaruumi 80 lapsele ja ühiskasutatavad ruumi. Teises etapis laieneb lasteaed veel 4 rühma võrra, mahutades kokku 160 last.
#000009
Lasteaia ehituse Ovrutšis viib ellu ESTDEV, kellele tööde korraldamiseks eraldas välisministeerium selle aasta lisaeelarvest 1,9 miljonit eurot. Lisaks lasteaia rajamisele on Eesti lubanud Ukraina ülesehitust toetada 1 000 000 euroga Zõtomõri oblastis asuva Malõni linna silla taastamiseks.
#000011
Nordecon on Eesti üks suurimaid ehituskontserne, mis tegutseb pea kõigis ehitusturu valdkondades ja on keskendunud eelkõige ehituse peatöövõtule. Nordeconi kontserni kuulub mitmeid tütarettevõtteid Eestis, Soomes, Ukrainas ja Rootsis. Alates 2006.a on kontserni aktsiad noteeritud Nasdaq Tallinna Börsi põhinimekirjas.
#000012
Estonian Centre for International Development
#000017
Taotlusvoor: 200 000 eurot arengukoostööprojektide rahastuseks Gruusias
Taotlusvoor: 245 000 eurot arengukoostööprojektide rahastuseks Moldovas ning Valgevenes
#000019